Florin Cîţu, după întâlnirea cu PSD: "Am găsit multe lucruri care pot să ne unească".
După două ore de discuții cu PSD, președintele PNL a ajuns la o concluzie: "Am găsit multe lucruri care pot să ne unească". În discuţii a apărut şi varianta unei rotaţii a premierilor, de la PNL şi de la PSD.
"Am avut o primă discuţie bună, am discutat proiecte, obictive, am încercat să găsim soluţii la această criză politică", a declarat joi preşedintele PNL Florin Cîţu după întâlnirea cu conducerea PSD."Am găsit multe lucruri care pot să ne unească", spune Florin Cîţu, care a adăugat că rezultatele discuţiilor vor fi prezentate în partid.Florin Cîțu a precizat că în discuţii a apărut şi o variantă "interesantă", un premier care să se schimbe la doi ani.